Zásahy hliadok MsP v 24. týždni 
	V týždni od 14. júna do 20. júna 2010 preverovali hliadky mestskej polície v hlavnom meste 2497 udalostí. Medzi nimi bolo aj 233 takých, ktoré po overení hliadkami priamo na mieste sa ukázali ako neopodstatnené.
	Medzi opodstatnené priestupky však možno zarátať priestupky motoristov voči pravidlám bezpečnosti a plynulosti v cestnej premávke a podobných porušení zistili a riešili hliadky mestskej polície 1635. Na miestach vyhradených pre zdravotne postihnutých občanov svoje vozidlá bez oprávnenia parkovať na ich odstavilo svoje vozidlá osem motoristov.
	V oblasti porušení pravidiel verejného poriadku riešili hliadky mestskej polície 18 priestupkov a na telefonáty v ktorých volajúci poukazovali na prejavy rušenia nočného pokoja zasahovali 22 krát. Všeobecne záväzné nariadenia týkajúce sa niektorých podmienok chovu psov porušilo 44 psíčkarov.
	Značne zastúpenými porušovaniami všeobecne záväzných nariadení boli aj priestupky súvisiace s čistotou a poriadkom – 145 zistení, ako aj konzumácie alkoholických nápojov na verejných priestranstvách – 123 prípadov. Fajčiari nerešpektovaním niektorých ustanovení zákona na ochranu nefajčiarov tým, že fajčili na zastávkach mestskej hromadnej dopravy tento zákon porušili v priebehu týždňa 71 krát.
	Štatistika mestskej polície ďalej prezrádza, že v pešej zóne zistili mestskí policajti 25 priestupkov. 15 prípadov súviselo s nedodržaním stanovených prevádzkových hodín a 19 s obťažovaním okoloidúcich. Na príslušné úrady bolo zároveň nahlásených 14 starých vozidiel.
	Najviac priestupkov riešili jednotlivé hliadky na Šamorínskej ceste a to 146. Blokovacie zariadenia si na kolesách svojich vozidiel našlo 737 motoristov a 141 vodičov si po odtiahnuté vozidlá muselo zájsť do areálov odťahovacích služieb.